Stesen LRT Seri Andalas

Stesen LRT Seri Andalas ialah stesen transit aliran ringan (LRT) di Klang, negeri Selangor, Malaysia. Stesen ini dikhidmat oleh LRT Laluan Shah Alam yang merupakan sebahagian daripada Sistem Transit Bersepadu Lembah Klang di Malaysia. Stesen ini dinamakan sempena sebuah taman perumahan yang terletak di sebelah timur stesen ini iaitu Taman Sri Andalas. Pengoperasian stesen serta laluan dibuka secara rasmi untuk perkhidmatan penumpang awam pada 29 Jun 2026. Ciri-ciri stesen Perkhidmatan Stesen LRT Seri Andalas menyediakan perkhidmatan kereta api yang dikendalikan oleh Rapid Rail melalui Laluan Shah Alam, dan terletak di antara stesen Taman Selatan dan stesen Klang Jaya. Kod stesen bagi stesen ini ialah SA22. Lokasi stesen Stesen LRT Seri Andalas terletak di dalam kawasan bidang kuasa Majlis Bandaraya Diraja Klang (MBDK), dan terletak Persiaran Tengku Ampuan Rahimah, yang merupakan sebahagian daripada penjajaran Laluan Persekutuan Malaysia 5. Stesen ini juga terletak berhampiran dengan Persimpangan Jalan Tun Abdul Razak pada bahagian utara dan Persimpangan Jalan Batu Unjur dan Susur Masuk dan Keluar Jalan Tun Sambanthan ke Taman Sri Andalas pada bahagian selatan. Pada bahagian barat stesen, terdapat kawasan perumahan Taman Bayu Perdana serta sebuah hospital umum daerah Klang iaitu Hospital Tengku Ampuan Rahimah. Pada bahagian timur stesen, terletaknya kawasan perumahan Taman Sri Andalas. Antara mercu tanda yang terletak berhampiran dengan stesen ini termasuk: Hospital Tengku Ampuan Rahimah (HTAR) Hospital Bersalin Razif Pangsapuri Polis Taman Sri Andalas Sekolah Jenis Kebangsaan (Tamil) Simpang Lima (SJKT Simpang Lima) Sekolah Rendah Agama Al-Ainani (SRA Al-Ainani) Surau An-Nur Taman Sri Andalas Surau Al-Munttaqin Taman Sri Andalas Kolej Vokasional Klang Sekolah Kebangsaan Batu Unjur (SK Batu Unjur) Sekolah Menengah Kebangsaan Batu Unjur (SMK Batu Unjur) Bangunan Pangsapuri Prima Vista Pangsapuri Vista Bayu Pangsapuri Vista Indah Gugusan Pangsapuri Sri Angkasa Pasar raya besar Giant Bandar Bukit Tinggi Sekolah Jenis Kebangsaan (Cina) Hin Hua (SJKC Hin Hua) Pelan stesen Stesen LRT Seri Andalas adalah stesen bertingkat dengan tiga tingkat: aras tanah, aras legar, dan aras platform. Stesen ini mempunyai dua platform sisi di atas ruang legar untuk perkhidmatan laluan ini. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat kawasan parkir kereta untuk Park N' Ride yang boleh menempatkan 550 kenderaan, dan terletak di Pintu A stesen. Pintu masuk dan keluar Stesen LRT Seri Andalas mempunyai dua pintu masuk/keluar. Kesalinghubungan Perkhidmatan bas Antara bas yang berkhidmat di stesen ini ialah laluan bas Wawasan Sutera 730 (ke Klang/Banting) Perkhidmatan van Rapid KL On-Demand turut disediakan untuk zon Taman Sri Andalas. Galeri Rujukan Pautan luar Laman web rasmi LRT3